《水调歌头 其十三 谈禅柬顾未斋》
明代·夏言

飞锡还归定，蒲团且闭关。借问九年面壁，四大怎生安。

都落黑风鬼国，那是慈航彼岸，谁手买珠还。我佛原无法，众生自有丹。

一棒打，千相灭，万灯残。才被风幡勘破，寂寂镜台闲。

水上莲花稳坐，芦叶江心径渡，圆影浸波寒。离诸烦恼障，尔是清凉山。

作者简介：夏言（1482—1548），字公谨，汉族，江西贵溪人。明正德进士。初任兵科给事中，以正直敢言自负。世宗继位，疏陈武宗朝弊政，受帝赏识。裁汰亲军及京师卫队冗员三千二百人，出按皇族庄田，悉夺还民产。豪迈强直，纵横辩博，受宠升至礼部尚书兼武英殿大学士入参机务，不久又擢为首辅。嘉靖二十七年议收复河套事，被至弃市死。其诗文宏整，又以词曲擅名。有《桂洲集》。